
	1. Komiteto posėdyje dalyvavo:
Komiteto nariai: Donatas Jankauskas, Vytautas Saulis, Edmundas Pupinis, Loreta Graužinienė, Vladimir Orechov.
Komiteto biuro vedėja Daiva Raudonienė, komiteto biuro patarėjai: Lina Milonaitė, Gabija Grigaitė, Rūta Petaraitienė.
Kviestieji asmenys: Finansų ministerijos sekretorė Ingrida Šimonytė, Finansų ministerijos Investicijų skyriaus vedėjas Robertas Miškinis, Finansų ministerijos Biudžeto departamento direktoriaus pavaduotojas Darius Sadeckas, Valstybės kontrolierė Rasa Budbergytė, Valstybės kontrolės 6-ojo audito departamento direktorė Jolita Korzunienė.
	2. Ekspertų, konsultantų, specialistų išvados:
	Eil. 
Nr.
	Pasiūlymo teikėjas
	Pasiūlymo turinys
	Komiteto nuomonė 
	Argumentai, pagrindžiantys nuomonę

	1.
	Seimo kanceliarijos Teisės departamentas 
(2008-10-20)
	Alternatyvių įstatymo projektų Teisės departamente negauta.
Vertindami įstatymo projekto atitiktį Konstitucijai, galiojantiems įstatymams ir juridinės technikos taisyklėms, teikiame šias pastabas:
1. Įstatymo projektu siūloma papildyti Pelno mokesčio įstatymo 2 straipsnį naujomis 11 ir 30 dalimis. Atkreiptinas dėmesys į tai, kad vadovaujantis Pelno mokesčio įstatymo 2, 4, 5, 26, 41, 43, 54 straipsnių pakeitimo ir papildymo įstatymu (Žin., 2008, Nr. 87-3457), nuo 2009 m. sausio 1 d. įsigalios Pelno mokesčio įstatymo 2 straipsnio eilės dalių pakeitimai. Siekiant, kad teikiamu įstatymo projektu numatyti papildymai galiotų ir po 2009 m. sausio 1 d., būtina kartu teikti Pelno mokesčio įstatymo 2, 4, 5, 26, 41, 43, 54 straipsnių pakeitimo ir papildymo įstatymo 1 straipsnio pakeitimo įstatymo projektą.
2. Įstatymo projekto 4 straipsnyje yra nurodoma, kad darbuotojo šeimos narys yra sutuoktinis, vaikas (įvaikis). Pažymėtina, kad kituose keičiamo įstatymo straipsniuose vartojama šeimos nario samprata nėra atskleista. Siekiant užtikrinti teisinį nuoseklumą bei aiškumą, manytina, kad pateiktos sąvokos apibrėžtis turėtų būti pateikta keičiamo įstatymo 2 straipsnyje ir vienodai traktuojama viso keičiamo įstatymo kontekste. Pažymėtina, kad 2008 m. birželio 3 d. Seimui nutarimu Nr. X-1569 patvirtinus Valstybinės šeimos politikos koncepciją, šeima gali būti ir išplėstinė, t.y. ne tik sutuoktiniai, jų vaikai (įvaikiai) bet ir kartu gyvenantys artimieji giminaičiai. 
	3. Atsižvelgiant į tai, kad įstatymo projekto 5 straipsniu siūloma pelno mokesčio lengvata galiotų tik tam tikrą laikotarpį, manytina, kad įstatymo projekto 5 straipsniu papildomo įstatymo 461 straipsnio 4 dalies nuostatos pagal savo turinį turėtų būti perkeltos į įstatymo projekto 6 straipsnio 3 dalį arba išskirtos į atskirą įstatymo projekto 6 straipsnio 4 dalį.
	













	

















	3.  Piliečių, visuomeninių organizacijų, politinių partijų bei politinių organizacijų, kitų suinteresuotų asmenų pasiūlymai, pataisos, pastabos: negauta.
	4. Valstybės institucijų, savivaldybių pasiūlymai, pataisos, pastabos: negauta.
	5. Asmenų, turinčių įstatymų leidybos iniciatyvos teisę, pasiūlymai, pataisos, pastabos: negauta.
6. Komiteto pasiūlymai, pataisos, pastabos: atsižvelgiant į Seimo Audito komiteto sprendimą pasiūlyti pagrindiniam komitetui Lietuvos Respublikos 2009 metų valstybės biudžeto ir savivaldybių biudžetų finansinių rodiklių patvirtinimo įstatymo projektą Nr.XP-3420 grąžinti iniciatoriams tobulinti ir į tai, kad Lietuvos Respublikos pelno mokesčio įstatymo 2, 5, 13, 26 straipsnių pakeitimo ir papildymo ir įstatymo papildymo IX1 skyriumi įstatymo projektas Nr.XP-3424 yra lydintysis teisės akto projektas, 
pasiūlyti pagrindiniam komitetui įstatymo projektą Nr.XP-3424 grąžinti iniciatoriams tobulinti ir pateikti prieš pateikiant patobulintą 2009 metų valstybės biudžeto ir savivaldybių biudžetų finansinių rodiklių patvirtinimo įstatymo projektą.
	7. Balsavimo rezultatai: pritarta bendru sutarimu.
	8. Komiteto paskirtas pranešėjas: D.Jankauskas.
	9. Komiteto narių atskiroji nuomonė: negauta.


Komiteto pirmininko pavaduotojas													Donatas Jankauskas

